CELEX: 22017D2017
Language: mt
Date: 2016-04-29 00:00:00
Title: Deċiżjoni tal-Kumitat Konġunt taż-ŻEE Nru 66/2016 tad-29 ta' April 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/2017]

16.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 66/2016
      tad-29 ta' April 2016
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/2017]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (UE) Nru 576/2013 tal-Parlament Ewropew u tal-Kunsill tat-12 ta' Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Implimentazzjoni tal-Kummissjoni (UE) Nru 577/2013 tat-28 ta' Ġunju 2013 dwar id-dokumenti tal-identifikazzjoni tal-mudell għall-moviment mhux kummerċjali ta' klieb, qtates u inmsa, l-istabbiliment ta' listi ta' territorji u pajjiżi terzi u l-format, it-tqassim u r-rekwiżiti lingwistiċi tad-dikjarazzjonijiet li jiċċertifikaw il-konformità ma' ċerti kundizzjonijiet stipulati fir-Regolament (UE) Nru 576/2013 tal-Parlament Ewropew u tal-Kunsill (2) għandu jiġi inkorporat fil-Ftehim ŻEE.
               
            
                  (3)
               
               
                  Id-Direttiva 2013/31/UE tal-Parlament Ewropew u tal-Kunsill tat-12 ta' Ġunju 2013 li temenda d-Direttiva tal-Kunsill 92/65/KEE fir-rigward tar-rekwiżiti tas-saħħa tal-annimali li jirregolaw il-kummerċ u l-importazzjonijiet fl-Unjoni tal-klieb, il-qtates u l-inmsa (3) għandha tiġi inkorporata fil-Ftehim ŻEE.
               
            
                  (4)
               
               
                  Id-Deċiżjoni ta' Implimentazzjoni tal-Kummissjoni 2013/518/UE tal-21 ta' Ottubru 2013 li temenda Parti 1 tal-Anness E tad-Direttiva tal-Kunsill 92/65/KEE dwar il-mudell taċ-ċertifikat tas-saħħa għall-annimali minn azjendi (4) għandha tiġi inkorporata fil-Ftehim.
               
            
                  (5)
               
               
                  Ir-Regolament tal-Kummissjoni (UE) Nru 31/2014 tal-14 ta' Jannar 2014 li jirrevoka d-Deċiżjonijiet 2004/301/KE u 2004/539/KE u r-Regolament (UE) Nru 388/2010 (5) għandu jiġi inkorporat fil-Ftehim ŻEE.
               
            
                  (6)
               
               
                  Ir-Regolament (UE) Nru 576/2013 jirrevoka r-Regolament (KE) Nru 998/2003 tal-Parlament Ewropew u tal-Kunsill (6), li hu inkorporat fil-Ftehim ŻEE, u li konsegwentement għandu jitħassar mill-Ftehim ŻEE.
               
            
                  (7)
               
               
                  Ir-Regolament (UE) Nru 577/2013 jirrevokaid-Deċiżjonijiet tal-Kummissjoni 2003/803/KE (7), 2004/839/KE (8) u 2005/91/KE (9), li huma inkorporati fil-Ftehim ŻEE u li konsegwentament għandhom jiġu revokati mill-Ftehim ŻEE.
               
            
                  (8)
               
               
                  Ir-Regolament (UE) Nru 31/2014 iħassar id-Deċiżjonijiet tal-Kummissjoni 2004/301/KE (10) u 2004/539/KE (11) u r-Regolament tal-Kummissjoni (UE) Nru 388/2010 (12), li huma inkorporati fil-Ftehim ŻEE u li konsegwentement għandhom jiġu mħassra mill-Ftehim ŻEE.
               
            
                  (9)
               
               
                  Din id-Deċiżjoni tirrigwarda leġiżlazzjoni li għandha x'taqsam ma' annimali ħajjin li ma humiex ħut u annimali tal-akkwakultura. Il-leġiżlazzjoni li tikkonċerna dawn il-kwistjonijiet ma għandhiex tapplika għall-Iżlanda, kif speċifikat fil-paragrafu 2 tal-Parti Introduttorja tal-Kapitolu 1 tal-Anness 1 tal-Ftehim ŻEE. Għaldaqstant, din id-Deċiżjoni ma tapplikax għall-Iżlanda.
               
            
                  (10)
               
               
                  Din id-Deċiżjoni tikkonċerna l-leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. B'hekk, din id-Deċiżjoni ma tapplikax għal-Liechtenstein.
               
            
                  (11)
               
               
                  Għalhekk, l-Anness I tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE jiġi emendat kif ġej:
      
                  1.
               
               
                  It-test tal-punt 10 (ir-Regolament (KE) Nru 998/2003 tal-Parlament Ewropew u tal-Kunsill) fil-Parti 1.1 jinbidel b'dan li ġej:
                  “32013 R 0576: Ir-Regolament (UE) Nru 576/2013 tal-Parlament Ewropew u tal-Kunsill tat-12 ta' Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (ĠU L 178, 28.6.2013, p. 1).
                  Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                  
                              (a)
                           
                           
                              In-Norveġja m'għandux jitqies bħala pajjiż terz.
                           
                        
                              (b)
                           
                           
                              Is-sottoparagrafu segwenti għandu jiżdied fl-Artikolu 8(1):
                              Applikazzjonijiet konġunti inklużi n-Norveġja għandhom jitressqu quddiem il-Kummissjoni b'kopja lill-Awtorità ta' Sorveljanza tal-EFTA. Il-Kummissjoni għandha tikkonsulta lill-Awtorità ta' Sorveljanza tal-EFTA qabel ma tieħu deċiżjonijiet skont dan l-Artikolu fir-rigward tan-Norveġja.
                           
                        
                              (c)
                           
                           
                              Id-data “29 ta' Diċembru 2014” fl-Artikoli 44(1)(b), 44(2)(b), fir-rigward tan-Norveġja tkun id-data tad-dħul fis-seħħ tad-Deċiżjoni tal-Kumitat Konġunt li tinkorpora r-Regolament fil-Ftehim.
                           
                        Dan l-att ma għandux japplika għall-Iżlanda.”
               
            
                  2.
               
               
                  Li ġej għandu jiġi inkluż wara l-punt 10 (ir-Regolament (UE) Nru 576/2013 tal-Parlament Ewropew u tal-Kunsill) fil-Parti 1.1:
                  
                              “10a.
                           
                           
                              
                                 32013 R 0577: Ir-Regolament ta' Implimentazzjoni tal-Kummissjoni (UE) Nru 577/2013 tat-28 ta' Ġunju 2013 dwar id-dokumenti tal-identifikazzjoni tal-mudell għall-moviment mhux kummerċjali ta' klieb, qtates u inmsa, l-istabbiliment ta' listi ta' territorji u pajjiżi terzi u l-format, it-tqassim u r- rekwiżiti lingwistiċi tad-dikjarazzjonijiet li jiċċertifikaw il-konformità ma' ċerti kundizzjonijiet stipulati fir-Regolament (UE) Nru 576/2013 tal-Parlament Ewropew u tal-Kunsill (ĠU L 178, 28.6.2013, p. 109).
                              Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                              
                                          (a)
                                       
                                       
                                          in-Norveġja ma għandhiex titqies bħala pajjiż terz.
                                       
                                    
                                          (b)
                                       
                                       
                                          Il-kliem “Unjoni Ewropea” fuq il-qoxra tal-mudell tal-passaport fil-Parti 1 tal-Anness III għandhom jiġu sostitwiti bil-kelmiet “Unjoni Ewropea/Norveġja”.
                                       
                                    
                                          (c)
                                       
                                       
                                          L-immaġni tal-bandiera Norveġiża tista' tintuża fuq il-qoxra tal-passaport barra bandiera tal-UE.
                                       
                                    Dan l-att ma għandux japplika għall-Iżlanda.”
                           
                        
            
                  3.
               
               
                  L-inċiżi segwenti jiżdiedu fil-punti 9 (id-Direttiva tal-Kunsill 92/65/KEE) fil-Parti 4.1 u 15 (id-Direttiva tal-Kunsill 92/65/KEE) fil-Parti 8.1:
                  
                              “—
                           
                           
                              
                                 32013 L 0031: Id-Direttiva 2013/31/UE tal-Parlament Ewropew u tal-Kunsill tat-12 ta' Ġunju 2013 (ĠU L 178, 28.6.2013, p. 107),
                           
                        
                              —
                           
                           
                              
                                 32013 D 0518: Id-Deċiżjoni ta' Implimentazzjoni tal-Kummissjoni 2013/518/UE tal-21 ta' Ottubru 2013 (ĠU L 281, 23.10.2013, p. 14).”
                           
                        
            
                  4.
               
               
                  It-test tal-punti 121 (id-Deċiżjoni tal-Kummissjoni 2003/803/KE), 122 (id-Deċiżjoni tal-Kummissjoni 2004/301/KE), 125 (id-Deċiżjoni tal-Kummissjoni 2004/839/KE), 126 (id-Deċiżjoni tal-Kummissjoni 2005/91/KE) u 147 (ir-Regolament tal-Kummissjoni (UE) Nru 388/2010) fil-Parti 1.2 għandhom jitħassru.
               
            Artikolu 2
      It-testi tar-Regolament (UE) Nru 576/2013, tar-Regolament ta' Implimentazzjoni (UE) Nru 577/2013, id-Direttiva 2013/31/UE, id-Deċiżjoni ta' Implimentazzjoni 2013/518/UE u r-Regolament (UE) Nru 31/2014 fil-lingwa Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta' Ġunju 2016, dment li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta' April 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 178, 28.6.2013, p. 1.
      
         (2)  ĠU L 178, 28.6.2013, p. 109.
      
         (3)  ĠU L 178, 28.6.2013, p. 107.
      
         (4)  ĠU L 281, 23.10.2013, p. 14.
      
         (5)  ĠU L 10, 15.1.2014, p. 9.
      
         (6)  ĠU L 146, 13.6.2003, p. 1.
      
         (7)  ĠU L 312, 27.11.2003, p. 1.
      
         (8)  ĠU L 361, 8.12.2004, p. 40.
      
         (9)  ĠU L 31, 4.2.2005, p. 61.
      
         (10)  ĠU L 98, 2.4.2004, p. 55.
      
         (11)  ĠU L 237, 8.7.2004, p. 21.
      
         (12)  ĠU L 114, 7.5.2010, p. 3.
      
         (*1)  Ma huma indikati l-ebda rekwiżiti kostituzzjonali.